# 2008ko Udako Olinpiar Jokoak

2008ko Olinpiar Jokoak gertakari honen XXIX. edizioa izan ziren. Txinako Beijing hirian ospatu ziren, 2008ko abuztuaren 8tik abuztuaren 24ra arte. Lehenengo aldia izan zen jokoak Txinan ospatzen zirela eta 10.500 kirolarik 28 kirol ezberdinetan parte hartu zuten. Futbolaren atala Qingdao, Tianjin, Shenyang eta Shangai hirietan ospatu zuten, Bela Qingdaoko portuan eta hipika Hong Kongen.

## Hautaketa

2001eko Uztailaren 13an aukeratu zuen Nazioarteko Batzorde Olinpikoak, bere 112. bileran Moskun. Beijingek 56 botorekin Toronto, Paris, Istanbul eta Osakari irabaziz.
Nazioarteko Batzorde Olinpikoaren 112. Bilera 2001eko Uztailaren 13a, Mosku, Errusia :
| Hiria | Estatua | Botoak | Botoak |
| Beijing | Txina | 44 | 56 |
| Toronto | Kanada | 20 | 22 |
| Paris | Frantzia | 15 | 18 |
| Istanbul | Turkia | 17 | 9 |
| Osaka | Japonia | 6 | - |

## Tortxa Olinpikoaren ibilbidea

2007ko Apirilaren 26ean aurkeztu zuten tortxa olinpikoa Beijingen, Nazioarteko Batzorde Olinpikoko presidenteak eta Joko Olinpikoen antolatzaileak.
Tortxaren goiburua, Pasioa piztu eta ametsak erdibanatu izan zen. 130 egunetan 137.000 km ibiltzea zuen helburu eta 23 estatu bisitatzea. Horien artean, Txinako 115 hiri.

## Maskotak

Joko hauetako maskota ofizialak 5 izan ziren eta guztiak elkartuta Fuwa deitu zituzten (福娃, zorte onaren umeak). 2005eko azaroaren 11n aurkeztu zituzten, Beijingo Olinpiar Jokoak hasi baino 1.000 egun lehenago. Maskoten izenak hauek ziren: Beibei, Jingjing, Huanhuan, Yingying eta Nini; bakoitzak Běijīng huānyíng nǐ (北京欢迎你) izen bakoitzak aurreko esaldiaren silaba bat errepikatzen du eta esaldiarne esanahia, Ongi etorri Beijingera. Gainera, bost aukeratu zituzten, Olinpiadetako banderak 5 eraztun dituelako eta taoismoak 5 elementu (ura, egurra, sua, lurra eta metala) dituelako.

## Egoitzak

Jokoetarako egoitzak guztiak Beijing hirian zeuden, zerrendako azken 6 egoitzak alde batera utzitza, hauek Txinako beste hiri batzuetan kokatuta daudelarik. Eraikinik garrantzitsu eta esanguratsuena Nazio Estadioa da, bere itxura moderno eta bereziarengatik.
| Beijingo Nazio Estadioa Beijingo Ur-kirol Nazio Zentroa Beijingo Nazio Estadio Estalia Beijingo Tiro Gela Wukesong Estadioa Laoshan Belodromoa Shunyi Arraun eta Kanoa Parke Olinpikoa Txinako Nekazaritza Unibertsitateko Gimnasioa Peking Unibertsitateko Gimnasioa Beijing Zientzia eta Teknologia Unibertsitateko Gimnasioa Beijingo Teknologia Unibertsitateko Gimnasioa Olympic Green Tenis Zentroa Kirol Olinpikoen Zentroa Kirol Olinpikoen Zentroko Gimnasioa Langileen Estadioa Langileen Arena Estalia Hiriburuko Estadio Estalia Fengtai Softball Zelaia Ying Tung Natatorium | Laoshan Mendiko Bizikleta Ibilbidea Beijing Shooting Range Clay Target Zelaia Beijing Teknologia Institutuko Gimnasioa Beihang Unibertsitateko Gimnasioa Olympic Green Kontzentzio Zentroa Olympic Green Hockey Zelaia Olympic Green Arku Zelaia Wukesong Beisbol Zelaia Hondartza Boleibol Zelaia BMX Zelaia Triathlon Pista Hiri Ziklismoko Ibilbidea Qingdao Nazioarteko Bela Zentrua: Qingdaon. Shanghai Estadioa: Shanghain. Qinhuangdao Kirol Olinpikoen Estadioa: Qinhuangdaon. Hong Kong Hipika Zelaia: Hong Kongen. Tianjin Estadio Olinpikoa: Tianjinen. Shenyang Kirol Olinpikoen Estadioa: Shenyangen. |

## Euskaldunak Olinpiar Jokoetan

26 Euskal kirolariek hartu zuten parte Olinpiar Joko hauetan. Denek Espainiako olinpiar taldean hartu zuten parte, kirolariak Hegoaldekoak baitziren, aldiz, ez zen Iparraldeko kirolaririk sailkatu Jokoetarako Frantziar taldean. Esan genezake kirolari gehienak Gipuzkoarrak zirela. Kirolarik gutxien eman zituen lurraldea aldiz, Nafarroa.

## Egutegia

Beijingo Olinpiar Jokoetan, 28 kiroletako 302 txapelketa egon ziren. Hurrengo taulan, kirol bakoitza ospatu zen egutegia ikus daiteke. Halaber, finalen egunak noiz izan ziren.

## Kirolak

| Arkua (4) Atletismoa (47) Badmintona (5) Beisbola (5) Saskibaloia (2) Boxeoa (11) Kanoa (16) Txirrindularitza (18) | Jauziak (8) Hipika (6) Esgrima (10) Belar Hockeya (2) Futbola (2) Gimnastika (18) Eskubaloia (2) Judoa (14) | Pentatloi garaikidea (2) Arraunketa (14) Bela (11) Tiroa (15) Softballa (1) Igeriketa (34) Igeriketa sinkronizatua (2) Ping-ponga (4) | Taekwondoa (8) Tenisa (4) Triatloia (2) Boleibola (4) Waterpoloa (2) Halterofilia (15) Borroka (18) |
Kirol hauetaz gain beste batzuk ere jokatu ziren erakusketa moduan. Horien artean Wushu-Kung Fu kirola dago, zeinetan euskal federazioa existitzen den. Lehenengo aldia izan zitekeen Euskal Herriak ordezkaritza ofizial bat zuena Olinpiar Joko batzuetan, baina Euskal Autonomia Erkidegoko kirol arduradunak ez zuen eskaria sinatu eta horren ondorioz ezin izan zuen parte hartu. Arrazoietako bat kirol honen federazioa ez onartzea da, Judoaren barruan kokatu beharko litzatekelako.

## Erreferentziak

* ↑ Sinadura bat baino ez zen behar Pekinen izateko - Gara, 2008ko Ekainaren 25a

## Ikus, gainera

* Beijing
* Nazioarteko Olinpiar Batzordea

## Kanpo estekak

* Datuak: Q8567
* Multimedia: 2008 Summer Olympics / Q8567